《复仇四首 其一》
明代·刘溥

天有必还运，人无不报仇。乘舆久蒙尘，吾属得无羞。

江海有时尽，此恨何时休。徒有犬马心，孤身谁与谋。

有发上冲冠，有泪悬河流。安得倚天剑，为君斩旄头。

作者简介：苏州府长洲人，字原博。祖、父皆以医得官。宣德初，以善医授惠州局副使。后调太医院吏目。博通经史，精天文律历之学，亦善画工诗，与晏铎、王淮、汤胤绩、苏平、邹亮、蒋忠等号“景泰十才子”，常被推为盟主。有《草窗集》。